Document ID: 31995R1368

KOMISJONI MÄÄRUS (EÜ) nr 1368/95,
16. juuni 1995,
millega muudetakse määrust (EMÜ) nr 2921/90 lõssist kaseiini ja kaseinaatide tootmiseks antava abi kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta,1 viimati muudetud Austria, Soome ja Rootsi ühinemisaktiga ning määrusega (EÜ) nr 3290/94,2 eriti selle artikli 11 lõiget 3,
ning arvestades, et:
komisjoni määrusega (EMÜ) nr 2921/903 (viimati muudetud määrusega (EMÜ) nr 1756/934) sätestatakse, et lõssist kaseiini ja kaseinaatide tootmiseks antakse abi üksnes siis, kui toodetud kaseiini ja kaseinaatide koostis vastab teatavatele nõuetele; saadud kogemused näitavad, et kaseiin, mis sisaldab rohkem kui 5 %, kuid mitte üle 17 % muud piimavalku kui kaseiini, ei vasta enam praegustele turunõuetele, mis on üha enam orienteeritud kõrge kvaliteediga toodetele; sellest tulenevalt tuleks lõpetada abi andmine sellise kaseiini puhul;
ühelt poolt selliste toodete ja teiselt poolt lõssipulbri turu suundumust silmas pidades tuleks vähendada kõnealuses määruses kindlaksmääratud abi lõssi kaseiiniks või kaseinaatideks töötlemise puhul;
piima- ja piimatooteturu korralduskomitee ei ole eesistuja määratud tähtaja jooksul oma arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 2921/90 muudetakse järgmiselt.
1. Artikli 2 lõige 1 asendatakse järgmisega:
"1. Abi 100 kilogrammi lõike 2 kohaselt kaseiiniks või kaseinaatideks ümbertöötatud lõssi kohta on 6,75 eküüd."
2. Artikli 2 lõike 2 punkt d jäetakse välja ning artikli 2 lõike 2 punkt e muudetakse artikli 2 lõike 2 punktiks d.
3. Artikli 3 punktis a asendatakse teine lause järgmisega:
"III lisas osutatud toodetele märgitav kirjeldus on järgmine:
"Kaseinaadid, mis piimavalgu üldsisaldusest sisaldavad rohkem kui 5 %, aga mitte üle 17 % muid samaaegselt sadestunud piimavalke kui kaseiini.
4. III lisa asendatakse käesoleva määruse lisaga.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. juuni 1995

Labels: 3
17
19